BRITI NÕUKOGU OOTAB NOORTEADLASI KESKKONNASEMINARILE  Briti Nõukogu, Tartu Ülikooli Eesti Mereinstituut ja Scottish Association for Marine Science kutsuvad noori teadlasi rahvusvahelisele seminarile teemal "Merekeskkonnakaitse ja looduskaitse".  Seminar toob kokku noorteadlased Eestist ja Suurbritanniast eesmärgiga  aidata leida ja arendada koostöösidemeid. 20 - 21. oktoobril Tallinnas toimuva seminari eesmärgiks on arutleda merekeskkonna ja looduskaitsega seonduvate küsimuste üle ja teha uurimisplaane.  Kandideerima oodatakse:  doktorante, järeldoktori programmide uurijaid või teadlasi, kes on kraadi kaitsmise järel töötanud erialasel ametikohal alla 5 aasta ja kelle uurimisvaldkond seondub merekeskkonna, merereostuse ja selle võimalike mõjude ning looduskaitse temaatikaga. Vajalik on inglise keele oskus.  Lisainformatsioon ja taotlusvorm Briti Nõukogu kodulehel www.britishcouncil.ee  Kandideerimise tähtaeg: 22. august 2006. Taotlusi ootadatakse aadressil Briti Nõukogu, Vana-Posti 7, Tallinn 10146 või elektrooniliselt ingrid.veinmann@britishcouncil.ee  Lähemalt vt  www.britishcouncil.org  Allikas: Briti Nõukogu